Λιμναία Αιτωλοακαρνανίας

Η Λιμναία είναι μικρός οικισμός της Στερεάς Ελλάδας στην Περιφερειακή Ενότητα Αιτωλοακαρνανίας και τον Δήμο Αμφιλοχίας.

Γεωγραφικά - ιστορικά στοιχεία
Η Λιμναία βρίσκεται βόρεια του Αμβρακικού και νότια της Αμφιλοχίας σε υψόμετρο 56 μέτρα. Το χωριό απέχει περίπου 5 χλμ. νότια από το κέντρο της πόλης ενώ στην άκρη του περνάει η ΕΟ Μεσολογγίου - Αμφιλοχίας. Το όνομά της οφείλεται στην αρχαία Ακαρνανική πόλη της Λιμναίας, της  οποίας ο αρχαιολογικός χώρος είναι στα νοτιοανατολικά της και δίπλα στην Ιόνια Οδό.

Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στον δήμο Αμφιλοχίας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Αμφιλοχία, τον Πλατό και τη Μπούκκα αποτελούν τη Κοινότητα Αμφιλοχίας που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 38 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10714 (σελ. 240 του pdf).

Παραπομπές

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας